
Lombard nyelv 


A Wikipédiából, a szabad enciklopédiából 


A lombard nyelv (saját neve: la lengua lumbarda, el lumbard / 
lumbaart) Olaszország északi részén (többnyire Lombardiában , 
illetve a környező régiókban) és Svájc déli részében - 
Ticinóban és Graubünden három völgyében (Val Mesolcina, 
Val Bregaglia, Val Poschiavo), illetve elszórtan Szicíliában - 
beszélt, egymással közeli rokon galloitáliai dialektusok területi 
alapú összefoglaló megjelölése, amelyek az újlatin nyelvek 
nyugati csoportján belül a galloromán nyelvekhez tartoznak. E 
galloitáliai nyelvváltozatokat sokan csak az olasz nyelv északi 
nyelvjárásainak tekintik, valójában azonban közelebbi 
rokonságban állnak a franciával és az okcitánnal , mint a 
sztenderd olasszal, előbbiekkel közös csoportba tartozik, míg az 
olasz nyelv másik újlatin nyelvág része. 

Bár a hivatalos népszámlálások alkalmával 3,5-4 millió ember 
vallotta anyanyelvének, a beszélők teljes létszámát több mint 9 
millióra becsülik. 

Változatok, beszélők száma 


A számos nyelvjárás alapvetően két fő csoportra osztható: 
nyugati lombard (lumbard ucidental) és keleti lombard 
(lumbard uriental) dialektusok, amelyek jelentős különbségeket 
mutatnak. A kölcsönös érthetőség szempontjából leginkább a 
nyugati lombard nyelvjárások érthetőek a többi beszélő 
számára. A lombard dialektusok beszélőinek száma az 
Ethnologue szerint 9,134 millió, az Istat ennél sokkal 

kevesebbet, mintegy négymilliót becsül. Sztenderd, illetve 
klasszikus nyelvváltozatnak általában a gazdag irodalmi 
hagyományokkal rendelkező milánói dialektust tekintették, 
amely a nyugati lombard nyelvjáráscsoportba tartozik, 
mostanra viszont már egyöntetűen kétfelé osztják a lombard 
nyelvet, a hagyományosan milánói dialektusra alapozódó 
nyugati lombard nyelvre , illetve a Bergamo , Brescia és 
Mantova nyelvjárásaira épülő keleti lombard nyelvre . 

Besorolása 

A lombard, noha hagyományosan csak az olasz északi 
nyelvjárásai együttesének tekintik, nyelvészetileg teljesen 

elkülönül attól: a többi galloitáliai dialektussal együtt a nyugati újlatin nyelvek galloromán csoportjába 
tartozik, így sokkal közelebbi rokonságban áll a francia, katalán és az okcitán nyelvekkel. A lombardot 
általában csak a nem hivatalos mindennapi érintkezésben használják, valamennyi beszélője kétnyelvű a 
sztenderd olasszal. A részletes besorolás az alábbi ábrán látható: 




A Wikimédia Commons tartalmaz 
lumbard / lumbaart témájú 
médiaállományokat. 


■ INDOEURÓPAI NYELVCSALÁD 
■ ITÁLIAI ÁG 

■ LATIN NYELV 

■ Újlatin nyelvek 
■ Italo-nyugati ág 

■ Nyugati újlatin nyelvek 
■ Galloromán csoport 
■ Galloitáliai alcsoport 

■ lombard nyelv 


Hangtan 


A lombard hangzásában könnyen összetéveszthető a franciával, ennek oka pedig a franciára jellemző ö és ü 
hangok - IPA [ 0 ] és [y] - megléte, a szóalakok erős redukciója, így a szóvégi magánhangzók lekopása és a 
mássalhangzók zöngétlenedése, stb. A magánhangzórendszer jellemző sajátossága, hogy - akárcsak a közeli 
rokon ligur és friuli (rétoromán) nyelvváltozatokban - a hosszúságnak fonológiai megkülönböztető szerepe 
lehet (a hosszú magánhangzót a helyesírás általában kettőzéssel jelöli): pl. paas [pa: s] ’béke’ és pass [pás] 
’ lépés’. 

Néhány hangtani jellemvonása, amely megkülönbözteti a sztenderd olasztól: 

■ a latin szókezdő cl- és gl- palatalizációja (hasonlóan a ligur és a velencei nyelvváltozatokhoz, 
illetve bizonyos tekintetben a nyugati iberoromán nyelvekhez) : clamare > ciamá (vö. pl. 
portugál chamar), glarea > giéra] 

■ a magánhangzók közötti zárhangok zöngésülése (leníció) , amely szintén jellemző a nyugati 
újlatin nyelvekre: fatiga(M) > fadiga, moneta(M) > moneda vagy mt/neda (vö. pl. spanyol 
moneda)] 

























■ magas magánhangzók előtt a latin c, g alveoláris zár-rés-hanggá vagy réshanggá alakult: 

GELU > dzel vagy zel (vő. olasz gelo, spanyol hielo)] 

■ a latin szóvégi magánhangzók lemorzsolódása (az -a kivételével): mundus > mund/mond', 

■ a latin ö ö-vé, a hosszú ü ü-vé alakulása: plus > pü, novus > növ/nöf. 

Helyesírás és kiejtés 

A lombard nem rendelkezik egységes helyesírással. Jelenleg alapvetően kétféle írást használnak, az egyik a 
ticinói, amely a német ö és ü betűket kölcsönzi az [ 0 ] és [y] magánhangzók átírására, valamint az olasz 
típusút, amely az irodalma miatt legjelentősebb nyelvjárás, a milánói helyesírásán alapszik; ez utóbbiban az 
oeu hangzócsoport, illetve az u jelöli ugyanezeket a hangokat. Egyéb tekintetben, valamint a mássalhangzók 
írására nagyjából ugyanazok a szabályok érvényesek, mint az olaszban. 


A milánói helyesírás 

Az történelmi jelentőségű, irodalmi hagyományokkal rendelkező milánói dialektus tekinthető a lombard 
nyelv sztenderd változatának, ezért a lombardot gyakran milánói nyelvnek is nevezik. A milánói 
hangmegfeleléseket az alábbiakban ismertetjük. 

Magánhangzók 

■ Az a, e, i magánhangzókat nyíltan és röviden ejtik kettőzött mássalhangzó előtt, vagy 
hangsúlyos szóvégen; hosszan és zártan ejtendők egyszerű mássalhangzók előtt. 

■ é - magyar (rövid) é 

■ é - magyar e 

■ o - magyar u 

■ ó - magyar (rövid, zárt) o 

■ ö - megfelel az olaszban ejtett nyílt o-nak 

■ ö - magyar (hosszú, zárt) ó 

■ oeu - magyar ö 

■ u - magyar ü; félhangzóként - a qu, gua, au stb. csoportokban - azonban [w] 

Mássalhangzók 

A mássalhangzók átírása nagyban hasonlít a sztenderd olaszéhoz, az alábbi eltérésekkel: 

■ A kettőzött mássalhangzókat nem kifejezetten ejtik hosszan, hanem az előttük álló 
magánhangzó nyílt és rövid ejtését szolgálják. 

■ A szóvégi -cc és -gg ejtése cs, illetve dzs. 

■ m - magyar m; mássalhangzó előtt az előtte lévő magánhangzót nazalizálja. 

■ n - egyszerű alakjában nem hangzik, csupán az előtte lévő magánhangzót nazalizálja; 
kettőzve írva magyar n. 

■ s - a kasztíliai spanyolban ejtett sz-hez hasonló (kissé a magyar s-be hajló sz); 
magánhangzók között zöngésül, kettőzve írva viszont mindig zöngétlen. 

■ z - magyar sz 


Nyelvtan 



Az észak-itáliai galloromán nyelvváltozatokhoz hasonlóan jellemző sajátosságai közé tartozik, hogy a 
kijelentő mondatok alanyát a hangsúlytalan személyes névmással megismétlik: pl. (lü) el dis ’ő mondja’; 
kérdő mondatoknál ez a névmás az ige végéhez tapad: se disel?. 

A kérdőszóval bevezetett mondatoknál kötelező érvényű a che kötőszóval történő körülírásos szerkezet 
használata (e tekintetben szintén a franciával mutat rokonságot): 

■ cumé che l’é? 'milyen?’ (szó szerint: ’milyen-van ahogy ő-van?’); 

■ indué che te l’é mandá(t)? 'hová küldted (azt)?’ (szó szerint: ’hová-van hogy te azt-küldted?’); 
stb. 

A tagadásnál, ha tagadó értelmű határozatlan névmás van a mondatban, nem használják külön a tagadószót 
(ebből a szempontból az angolra emlékeztet): hő vist nissün ’nem láttam senkit’ (szó szerint: ’láttam senkit’; 
vő. olasz: non ho visto nessuno, spanyol no he visto a nádié). 

Az egyes számú határozott névelő hímnemben el (melynek kiejtése nyelvjárásonként változó: [el], [al], [ol] 
stb.), nőnemben la, magánhangzóval kezdődő szó előtt mindkettő /’ alakot vesz fel; többes számban 
mindkét nemben i. 

A többes szám képzése a többi újlatin nyelvtől eltérően nem szabályos végződések hozzáadásával történik, 
mindazonáltal - bizonyos szóvégek esetén - megfigyelhető néhány törvényszerűség (az adatok a modern 
milánói nyelvjárásra vonatkoznak): 

■ az -e, -o, -on végű hímnemű főnevekhez többes számban általában -/ járul: l’erőe ^ / erői; el 
treno ^ / treni; el padron ^ / padroni] 

■ az -al, -all, -ell végű hímnemű névszók többes számában a szóvégi mássalhangzó 
félhangzóvá vált: l'animal ^ / animai; el cavall ^ / cavai; beli ^ bei; 

■ az -in végű kicsinyítő képzős hímnemű névszók végződése többes számban -itt-re változik: el 
piscinin ^ /■ piscinitf, 

■ a -t, -íí végű névszók végződése többes számban -cc lesz: tőt ^ tőcc; riát ^ riácc,^^^ 

■ az -a végződésű nőnemű főnevek többes számukat az -a elhagyásával képzik, bizonyos 
esetekben a szóvég helyesírása így módosul (a szóvégi mássalhangzó hangértékének 
megőrzésére): la scheia ^ / schei; la nevoda ^ / neved; l’oreggia ^ / oregg; la banca ^ / 
banch; la stringa ^ / stringh; l’astuzia ^ / astuzzi; la dőna ^ / dőnn; la mama ^ / mamm; la 
conchiglia ^ / conchigli; 

■ az -öa, -ea végű szavaknál az -a többes számban -/-re vált: la bőa ^ / bői; l’idea ^ / idei; 

■ az -oa, -ua kettőshangzókra végződő szavak többes számú végződése -ov lesz (kiejtésben 
zöngétlen szóvégi mássalhangzóval): la lengua ^ / lengov; la statoa ^ / statov, 

■ a -bra, -dra, -gra, -pra, -tra, -vra végű nőnemű főnevek többes száma -bér, -dér, -gher, -per, - 
tér, -ver. 

A fent említett esetek kivételével a szavak többes számú alakja megegyezik az egyes számúval. 


Nyelvi példa 

Domenico Balestrieri (1714-1780) költeményét régi milánói dialektusban elszavalja: Antonio 
Bozzetti. 

Chi tröpp e chí minga 




Evén staa licenziaa da on cavalier 

el dl inanz duu staffer, 

et quidem tucc duu e tutt a on bott. 

El dl adree el camarer 

el ghe n’esebl inscambi sett o vott. 

« Bon! - respondé el patron - 

Insci, a vista de nas, 

fee vegnl innanz quij duu ebe sien pú al 

cas 

segond la mia intenzion ». 

De fatt subet entrénn, 
sfrísand el sóéul col reverenz ebe fenn. 
Al primm ebe intré el ghe diss: « Savi! 
servl? » 

E quell: « Lustrissem, sl ». 

« Savi! fa on compliment? » « Ch’el se 
figura! 

Savaroo fali sigura » « E per porta 
imbassad? » 

« Magara anch a parola per parola! 

No me cala espression né bona tolla, 
e foo prést a girá per i contrad ». 

« E, se l’occorres mö, 
farissev de mangiá 

in mancanza dél coeugh? » « E percbe 
no? 

Sien pást froll o sfojad, 


supp, pastizz e pitanz de tucc i sort, 
poss dl ebe l’é el me fórt». 

« E sorbett e gelaa 

savarissev fa anch quij? » « Oh manco 
maa ». 

« Bravó! E, quand in campagna fudess 
senza 

el barbee, el perrucchee? » 

« Ghe sont ml a l’occorrenza; 
e, al besogn, foo anch el sart e el 
caroccee. 

Ai curt, el me pö mett 
a less e a rost, nol restará imperfett; 
e, segond el salad, 

ghe faroo anch de agent, de secretarü... » 
« N’hoo a cár » - bassand el coo 
el repié el patron - « tucc sti vertú! 

Fermev pur in cá mia ebe i provaroo!... » 
Voltaa poeu a l’olter, el ghe diss: « E vu? » 
« Quand el voeubbia ess content de la mia 
servitú 

- respondé l’olter - no faroo nient; 
giacché el me camerada el fa tutt coss, 

A ml resta tant manch; 
e foo el me cunt, ebe poss 
ess de guardia settaa su on 
cassabanch!... » 


Jegyzetek 


1. Egyes nyelvészek - pl. Kari von Ettmayer 
- szerint ebben az esetben a többes szám 
eredetileg -s lehetett, és a -cc végződés 


ennek az eredménye (nem pedig az -/ 
palatalizáló hatásának): -t > *-ts > -cc. 

